24 



satis longo. Aliud quod scribam non (*) habeo, nisi spem satis 

 magnam esse brevi canonizanduni B. Ignatium, hoc est intra 

 annum circiter ( 3 ). Iam a multis mensibus ceperunt in domo 

 Professa altarium ornamenta quse frontalia, casulas etc. appellant 

 et alia miri splendoris et magnificentiœ prseparare. Utinam Res 

 Ecclesise pacifiée permaneant, ut eam solemnitatem possim hic 

 Romse videre ante dicessum meum ( 4 ). Nescio utrum in Belgio 

 tantus rumor de novis sideribus quantus hic est, Romae, inventis 

 beneficio specilli cuiusdam oblongi hic in Gollegio Romano. P. Odo 

 Malcot ( 5 ) hac de re Problema exhibuit, coram auctore huius 

 novitatis Galilseo Galilaei nomine, raaximo certo applausu et 

 concursu virorum doctorum et nobilium ; ita ut, prœter plurimos 

 nobilissimos viros, Comités et Duces, praeter Praelatorum magnum 

 numerum, très ad minimum ex Purpuratis Patribus suâ prœsentiâ 

 et auribus cohonestare et gratilicari voluerint. Rem breviter totam 

 exponam. Saturnus apparet nobis non esse rotundus ; sed figura? 

 ovalis, diametro maiore huius figurae œquinoxiali parallela. Iupiter 

 continuum habet satellitium quatuor planetarum, qui eum semper 

 comitantur, et in girum circa ipsum continuo aguntur, et singulis 

 horis diversas habent positiones et aspectus ad invicem ; semper 

 autem in linea apparent. Ipse autem Iupiter est omnino rotundus 

 semper. Mars nihil habet singulare. Venus omnino circa solem 

 verti, similiter et Mercurium, compertum est, ita ut centrum 

 illorum motus, sit centrum solis ; Venusque nova Cynthia vocata 

 est, eo quod omnino sicuti Luna crescat et decrescat. In Luna 

 maculas non satis posse per raritatem et densitatem salvari, etiam 

 plus quam probabile habemus. Mercurium satis diu considera- 

 vimus, quamvis raro, sed cuius figurée sit adverti non potuit 

 propter scintillationes nimias, valde enim scintillât hoc astrum. 

 Pléiades triginta trium stellarum constellatio est. Nebulosa 

 Praesepis 37 ( 6 ). Si apud vos hodie specilla non exstant, quem hîc 

 illa nos ipsi Matheseos studiosi construimus, mittam ad V. R. cuius 

 precibus et sacrificiis me enixe cornmendo. Romae, 23 Iulii, 1611. 



Vester in Chto Servus. 

 Gregorius a S t0 . Vincentio. 



